12. ฐานะผลการเงินและผลการดำเนินงาน

12. 

13. 1. ผู้สอบบัญชีและนโยบายที่สำคัญ

(1) ผู้สอบบัญชีของบริษัทฯและบริษัทย่อยคือ

  นางสาววิภา จินดานุวัฒน์ หรือ นางสาวทิพย์สุดา ชำนาญวนิชกุล

  หรือ นายวินิจ ศิลามงคล หรือ นายเมธี รัตนศรีเมธา แห่ง

  บริษัท เคพีเอ็มจี ภูมิไชย สอบบัญชี จำกัด

  ชั้น 21-22 เอ็มไพร์ทาวเวอร์

195. ถนนสาทรใต้ แขวงยานนาวา

  เขตสาทร กรุงเทพมหานคร 10120.

(2) รายงานการตรวจสอบของผู้สอบบัญชีในระยะเวลา 3
ปีที่ผ่านมาผู้สอบบัญชีได้ให้ความเห็นในรายงานการตรวจสอบแบบไม่มีเงื่อนไขสำหรับปี 2544 และ
2545 แต่รายงาน ผู้สอบบัญชีสำหรับรอบปี 2546 นั้น
ผู้สอบบัญชีได้รายงานโดยไม่มีเงื่อนไขอื่นนอกเหนือจากระบุในรายงานว่า
ผู้สอบบัญชีไม่ได้ตรวจสอบงบการเงินของบริษัทร่วมในต่างประเทศ
ซึ่งบริษัทบันทึกบัญชีเงินลงทุนในบริษัทร่วมนี้ตามวิธีส่วนได้เสีย ณ วันที่ 31 ธันวาคม 2546
เงินลงทุนในบริษัทร่วมดังกล่าวคิดเป็นร้อยละ 3.6 และร้อยละ 3.8
ของสินทรัพย์รวมสำหรับงบการเงินรวมและงบการเงินเฉพาะบริษัท ตามลำดับ
และส่วนได้เสียในขาดทุนสุทธิของบริษัทร่วมดังกล่าวคิดเป็นร้อยละ 6.9
ของขาดทุนสุทธิสำหรับงบการเงินรวมและงบการเงินเฉพาะบริษัทสำหรับปีสิ้นสุดวันที่ 31 ธันวาคม
2546

(3) นโยบายบัญชีที่สำคัญ

 ค่าเผื่อหนี้สงสัยจะสูญ

บริษัทฯตั้งค่าเผื่อหนี้สงสัยจะสูญเป็นจำนวนเงินเท่ากับจำนวนหนี้ที่คาดว่าจะเรียกเก็บ

จากลูกหนี้ไม่ได้ โดยพิจารณาจากประสบการณ์ในการเก็บหนี้ และการพิจารณาฐานะ

ในปัจจุบันของลูกหนี้

 การตีราคาสินค้าคงเหลือ

สินค้าคงเหลือตีราคาในราคาทุน (วิธีเข้าก่อน-ออกก่อน) หรือราคาตลาดที่ต่ำกว่า

 เงินลงทุนในบริษัทย่อยและบริษัทอื่น 

บริษัทฯบันทึกเงินลงทุนในบริษัทย่อยและบริษัทร่วมตามวิธีส่วนได้เสีย ส่วนเงินลงทุน

ในบริษัทอื่น บันทึกตามวิธีราคาทุน ซึ่งถือไว้เป็นเงินลงทุนระยะยาว

 ค่าเสื่อมราคาและรายจ่ายรอตัดบัญชี

บริษัทฯตัดค่าเสื่อมราคาอาคารและอุปกรณ์ตามวิธีเส้นตรงเป็นเวลา 5 ถึง 20 ปี

บริษัทฯตัดจ่ายรายจ่ายรอตัดบัญชีตามวิธีเส้นตรงเป็นเวลา 5 ปี

 รายการบัญชีที่เป็นเงินตราต่างประเทศ

รายการบัญชีที่เป็นเงินตราต่างประเทศได้บันทึกบัญชีโดยใช้อัตราแลกเปลี่ยน ณ วันที่

เกิดรายการนั้น สินทรัพย์และหนี้สินที่เป็นเงินตราต่างประเทศคงเหลือ ณ วันที่ใน

งบดุลได้แปลงค่าเป็นเงินบาทโดยใช้อัตราแลกเปลี่ยน ณ วันนั้น กำไรหรือขาดทุนจาก

การแปลงค่าได้บันทึกเป็นรายได้หรือค่าใช้จ่ายในการดำเนินงาน

 

 กำไรต่อหุ้น

กำไรต่อหุ้นคำนวณโดยการหารกำไรสุทธิด้วยจำนวนหุ้นที่ออก ณ วันสิ้นปี

2. ตารางแสดงผลการดำเนินงานของบริษัทฯ 3 ปีย้อนหลัง

(โปรดดูเอกสารแนบ 4 File name CHOTITT หน้า U1 - 14)

ยอดหนี้คงค้างในการออกตั๋วเงินหรือหุ้นกู้ในครั้งก่อน

ไม่มี

ประมาณการงบการเงิน

ไม่มี

งบการเงิน

งบการเงินได้ถูกแนบไว้ท้ายแบบแสดงรายการข้อมูล

คำอธิบายและการวิเคราะห์ฐานะการเงินและผลการดำเนินงาน

ตั้งแต่ปี 2545 ทางสหภาพยุโรปได้ตรวจพบสารเคมีต้องห้ามตกค้างในกุ้งเกินอัตราที่กำหนด
จึงเพิ่มความเข้มงวดในการตรวจสอบกุ้งแช่แข็งที่นำเข้าสู่สหภาพยุโรป
โดยกำหนดให้กุ้งแช่แข็งที่นำเข้าต้องผ่านการตรวจสอบ 100% (เดิมใช้วิธีสุ่มตรวจ)
กุ้งแช่แข็งจากประเทศไทยเป็นหนึ่งในจำนวนกุ้งจากประเทศผู้ส่งออกหลายประเทศที่ต้องตกอยู่ภายใต้กฎเกณฑ์อันเข้มงวดนี้
มาตรการเข้มงวดนี้ได้ดำเนินเรื่อยมาตลอดปี 2546
ยังผลให้การส่งออกกุ้งแช่แข็งไปยังสหภาพยุโรปลดลงอย่างมาก และมีผลให้ราคากุ้งแช่แข็งลดลง

และในรอบปีที่ผ่านมา ประเทศผู้ผลิตกุ้งต่างมีผลผลิตที่ดีอุปทานในตลาดโลกสูงมาก
ราคากุ้งแช่แข็งจึงได้ลดลงในอัตราร้อยละ 10-15 เมื่อเทียบกับปี 2545

ความตกต่ำของราคากุ้งทำให้ผู้เลี้ยงกุ้งหันไปเลี้ยงกุ้งขาว ซึ่งมีต้นทุนในการเลี้ยงต่ำกว่ากุ้งกุลาดำ
มีผลให้ปริมาณกุ้งกุลาดำลดลงอย่างมาก บริษัทจึงต้องเริ่มผลิตสินค้าใหม่ คือ กุ้งขาวแช่แข็ง
และการหาตลาดให้สินค้าใหม่นี้ ทำให้ต้นทุนของบริษัทสูงขึ้น
ประกอบกับอัตราแลกเปลี่ยนเงินบาทที่แข็งค่าเมื่อเทียบกับดอลลาร์สหรัฐ
บริษัทจึงมีผลการดำเนินงานขาดทุน 12.5 ล้านบาทในปี 2546 อัตรากำไรขั้นต้นได้ลดลงจาก 1.93
ในปี 2545 มาเป็น 1.53 ในปี 2546

ยอดขายปี 2546 ของบริษัทลดลงในอัตราร้อยละ 17.5 มีผลให้ Inventory turnover period
เพิ่มขึ้นจาก 74.83 วัน เป็น 109.44 วัน
และการเพิ่มขึ้นของสินค้าคงเหลือทำให้บริษัทต้องมีเงินกู้เพิ่มขึ้น Debt to equity ratio
จึงเพิ่มจาก 0.10 ในปี 2545 เป็น 0.22 ในปี 2546 ซึ่งยังอยู่ในเกณฑ์ที่ต่ำมาก

สินทรัพย์ของบริษัทส่วนใหญ่จะเป็นสินค้าสำเร็จรูป ซึ่งบางส่วนมีการขายล่วงหน้าแล้วและ
ส่วนที่เหลือก็มีตลาดรองรับ คุณภาพสินทรัพย์ของบริษัทฯจึงจัดอยู่ในเกณฑ์ดี

กล่าวโดยรวมแล้วฐานะทางการเงินของบริษัทอยู่ในสภาพที่ดีมาก
โครงสร้างเงินทุนของบริษัทมีความเป็นอนุรักษ์นิยมและแข็งแกร่ง

การดำเนินงานและฐานะการเงินที่ผ่านมาของบริษัทและบริษัทย่อย

เนื่องจากบริษัทย่อยดำเนินธุรกิจลักษณะเดียวกับบริษัท แต่มีขนาดเล็กกว่าบริษัทมากกล่าวคือ
บริษัทย่อยทั้ง 2 บริษัทรวมกันแล้วมีขนาดประมาณร้อยละ 40 ของบริษัทแม่
ดังนั้นการดำเนินงานและฐานะการเงินของบริษัทและบริษัทย่อยมักจะคล้ายคลึงกับของบริษัทมาก
จะสังเกตได้ว่า RATIO ต่าง ๆ ของบริษัทเมื่อเทียบกับของบริษัทและบริษัทย่อย
จะมีค่าใกล้เคียงกันมากและจะเปลี่ยนแปลงไปในทิศทางเดียวกัน

จึงกล่าวโดยสรุปได้ว่า บริษัทและบริษัทย่อยมีผลการดำเนินงานรวมอยู่ในเกณฑ์ดี
และมีฐานะการเงินที่แข็งแกร่ง มีสภาพคล่องทางการเงินสูงเช่นเดียวกับตัวบริษัทเอง

 แนวโน้มในอนาคต

 บริษัทคาดว่าแนวโน้มในอนาคตยังมีความไม่แน่นอนอยู่มาก ทั้งนี้เนื่องจากความไม่แน่นอนจากปัจจัยภายนอก โดยเฉพาะอย่างยิ่งการที่ประเทศไทยถูกล่าวหาว่าทุ่มตลาดในสหรัฐอเมริกานั้น ได้ชะลอคำสั่งซื้อจากลูกค้าสหรัฐทันทีและผลการสอบสวนจะเป็นอย่างไรยังไม่แน่ชัด

และเนื่องจากประเทศผู้ส่งออกกุ้งอื่น ๆ เช่น อินเดีย เวียดนาม อินโดนีเซีย และผู้ผลิตอื่น ๆ
ในทวีปอเมริกาใต้ต่างมีผลผลิตเพิ่มขึ้น ทำให้อุปทานในตลาดโลกสูงเกิน
ราคากุ้งจึงได้ลดลงอย่างต่อเนื่อง
ผู้เลี้ยงกุ้งในประเทศไทยจึงหันไปเลี้ยงกุ้งขาวซึ่งมีต้นทุนในการเลี้ยงต่ำกว่า
เพื่อเพิ่มความสามารถในการแข่งขัน